ZAPISNIK
33. sjednice Vijeća Mjesnog odbora Dankovec
održane dana 27. veljače 2024. u prostorijama objekta mjesne samouprave
Dankovec, Slanovečka 19, s početkom u 19,00 sati


NAZOČNI ČLANOVI VIJEĆA:
Ivica Ivanović, Josip Fabijanić, Dražen Zrinski, Katarina Budak i Slavko Stanić

Predsjedava: Ivica Ivanović, predsjednik Vijeća

Zapisnik vodi: Dražen Zrinski

      Predsjednik konstatira, da  je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 33. sjednicu Vijeća Mjesnog odbora.
      Bez rasprave, jednoglasno, Vijeće prihvaća tekst zapisnika 32. sjednice Vijeća Mjesnog odbora Dankovec, održane 23. siječnja 2024.godine.
      Na prijedlog predsjednika Vijeća, Vijeće jednoglasno prihvaća i utvrđuje

DNEVNI RED

1. Prijedlog zaključka o izmjeni Zaključka o prijedlogu radova na održavanju nerazvrstanih cesta Mjesnog odbora Dankovec u 2024. godini. – donošenje zaključka; 
2. Prijedlog zaključka o izmjeni Plana potreba za aktivnostima, programima i projektima za unapređenje kvalitete života građana Mjesnog odbora Dankovec u 2024. godini – donošenje;
3. Prijedlog za otkup zemljišta na Čučerskoj cesti – donošenje zaključka; 
4. Prijedlog za sanaciju asfalta u Ulici Sv.Barbare – donošenje zaključka;
5. Zahtjev za dovoz pitke vode cisternom –Vedran Petric – donošenje zaključka;
6. Pitanja, prijedlozi i obavijesti 


Ad 1.   Prijedlog zaključka o izmjeni Zaključka o prijedlogu radova na održavanju nerazvrstanih cesta Mjesnog odbora Dankovec u 2024. godini
            Nakon  rasprave, Vijeće jednoglasno donose

ZAKLJUČAK

Mijenja se Zaključak o prijedlogu radova na održavanju nerazvrstanih cesta Mjesnog odbora Dankovec u 2024. donesen na 30. sjednici Vijeća, dana 13. studenoga 2023. na način da se u sklopu istoga predlaže izvođenje slijedećih radova:
·  asfaltiranje produžetka Ulice sv.Barbarski odvojak od kbr.26 do kbr.30, u dužini od cca 90 metara,
· stavljanje u funkciju, tj. osposobljavanje za prohodnost  ulice Mihovci od kbr.67 do kbr.127.
                         
Ad 2.  Prijedlog zaključka o izmjeni Plana potreba za aktivnostima, programima i projektima za unapređenje kvalitete života građana Mjesnog odbora Dankovec u 2024. godini
Predsjednik  pojašnjava da je Vijeće na 32. sjednici, 23. siječnja 2024., donijelo Plan potreba za aktivnostima, programima i projektima za unapređenje kvalitete života građana Mjesnog odbora Dankovec u 2024. 
Nakon što je isti upućen nadležnim službama na provjeru i daljnje postupanje, utvrđeno je da su zbog novih uputa o izradi Plana potreba, potrebne izmjene istog te sukladno tome, nakon provedene rasprave, Vijeće jednoglasno donosi

ZAKLJUČAK
o izmjeni Plana potreba za aktivnostima, programima i projektima za unapređenje kvalitete života građana Mjesnog odbora Dankovec u 2024.

(Plan potreba nalazi se u privitku zapisnika i njegov je sastavni dio.).

Ad 3.  Prijedlog za otkup zemljišta na Čučerskoj cesti
            Nakon rasprave, Vijećnici jednoglasno donose 

ZAKLJUČAK

1. Predlaže se otkup k.č.br.13446 k.o. ČUČERJE NOVO, koja je u vlasništvu fizičke osobe, u dužini cca 30 m, širine cca 4 m, odnosno ukupno cca 100 m2.
2. Gore navedeno predlaže se kako bi se na navedenu česticu izmjestila postojeća stanica autobusne linije 209, koja se trenutno nalazi na ulazu/izlazu iz Čučerske ceste na Slanovečku, a sve radi sigurnijeg prometovanja. 

Ad 4.  Prijedlog za sanaciju asfalta u Ulici sv.Barbare
Nakon rasprave, Vijećnici jednoglasno donose 

ZAKLJUČAK

[bookmark: _GoBack]            I/ Predlaže se asfaltiranje, odnosno dovođenje u prvobitno stanje kolnika Ulice sv.Barbare od kbr.55 do kbr. 57b.            
II/ Gore navedeno predlaže se zbog brojnih oštećenja postojećeg asfalta, nastalih od strane izvođača radova prilikom izgradnje pristupa vodospremi u Ulici sv.Barbare, koji po završenim radovima nisu izvršili sanaciju navedenih oštećenja.

Ad 5.  Zahtjev za dovoz pitke vode cisternom – Vedran Petric
              Nakon provedene rasprave, Vijećnici donose 

ZAKLJUČAK
1.  Razmotren je zahtjev gosp. Vedrana Petrica vezano za dovoz 8 m3 pitke vode cisternom. 
2. Nakon obavljenog terenskog izvida na lokaciji Prešci 12, Vijeće daje pozitivno mišljenje na navedeni zahtjev.
Ad 6. Prijedlozi, pitanja i obavijesti
Po ovoj točki nije bilo pitanja ni prijedloga.

Završeno u 21:20 sati.
KLASA:024-08/24-003/435
URBROJ:251-13-11-5/009-24-2
U Zagrebu, 27. veljače 2024.godine


Zapisnik sastavio: Dražen Zrinski   
Zapisnik tehnički i administrativno obradila: Sandra Šukunda
  
                                       					                Predsjednik Vijeća 
Mjesnog odbora  Dankovec           
                                                                                                                    Ivica Ivanović


